Общинска избирателна комисия Враца

ПРОТОКОЛ  
№ 13  
Враца, 30.09.2019 г.

На 30.09.2019 г. от 17.10 часа в сградата на Община Враца се проведе заседание на ОИК - Враца. Присъстват 12 (дванадесет) членове на комисията. По уважителни причини отсъства Албена Топашка. Налице е необходимия кворум за провеждане на заседание.

Заседанието протече по следния дневен ред:

1. Проекти за решения.
2. Разни.

**По т. 1 от дневния ред се взеха следните решения:**

**Проект за решение № 90:** поправка на техническа грешка в Решение № 60/19.09.2019 г. на ОИК Враца. Докладва Момчил Петров - председател.

**Гласували: 12, За –12, Против – 0**

**Решението се приема под № 90.**

**Проект за решение № 91:** утвърждаване на бланка-чернова за отразяване на резултатите от преброяването на предпочитанията (преференциите) в изборите за общински съветници и за кметове на 27октомври 2019 г. в община Враца. Докладва Момчил Петров - председател.

**Гласували: 12, За – 12, Против – 0**

**Решението се приема под № 91.**

**Проект за решение № 92:** назначаване на членовете на СИК на територията на община Враца в изборите за общински съветници и за кметове на 27октомври 2019 г. Докладва Момчил Петров - председател.

**Гласували: 12, За – 12, Против – 0**

**Решението се приема под № 92.**

Председателят докладва, че във връзка с утвърждаването на предпечатните образци на бюлетините за изборите за общински съветници и кметове на 27 октомври 2019 г. сме получили графичен файл за одобрение на същите. След проверка и сравнение на получения файл и сравнение на същия с приложенията от изборните книжа за образец на бюлетина за избор на кметове на община (приложение 101-МИ) и кметове на кметства (приложение 103-МИ) открихме следните, съществени според нас, несъответствия.

В графичния файл не е отразен празен ред между имената на кандидатите, каквото е изискването на чл. 422, ал. 1 т. 7 от ИК. Такъв е предвиден и в приетия образец на изборни книжа 101-МИ (за кмет на община) и 103-МИ (за кмет на кметство), приети с решения 615-МИ / 15.08.2019 г. и 630-МИ / 20.08.2019 г. на ЦИК.

Комисията реши с Протоколно решение № 1 да се изпрати ново писмо до ЦИК относно предпечатните образци на бюлетините за гласуване за кмет на община и кметове на кметства и да се изчакат писмени указания от ЦИК.

**Протоколно решение № 1:** относно несъответствията в графичния файл на предпечатните образци на бюлетините за гласуване за кмет на община и кметове на кметства.

**Гласували: 12, За – 12, Против – 0**

**Протоколното решение се приема под № 1.**

Председателят докладва и предложеният от ЦИК тираж на бюлетините за Община Враца, който не е съобразен с изпратеното писмо от Община Враца относно исканият необходим брой. Предложи да се изчака становището на Община Враца и да се изпрати ново писмо до ЦИК относно уточняване и утвърждаване тиража на бюлетините.

**Проект за решение № 93:** одобряване на графичния файл на предпечатния образец на бюлетината за гласуване за общински съветници в изборите за общински съветници и за кметове на 27октомври 2019 г. в община Враца. Докладва Момчил Петров - председател.

**Гласували: 12, За – 12, Против – 0**

**Решението се приема под № 93.**

**По т. 2.** Председателят докладва входяща поща:

* писмо от ЦИК относно разглеждане образците на бюлетини и

одобряването им съгласно Решение № 993-МИ/07.09.2019 г;

* писмо от ЦИК относно провеждане на заседание на ОИК за

утвърждаване на предпечатните образци на бюлетините;

* писмо от ЦИК с уточнения и указания относно одобряването на

предпечатните образци на бюлетините;

* писмо от ЦИК относно потвърждаването на предпечатните образци на

бюлетините с електронен подпис;

* писмо от Община Враца с приложена Заповед на Кмета на общината

относно определяне на помещение за съхраняване на бюлетините от получаването им в Общинска администрация – Враца до обявяване на резултатите от изборите за общински съветници и за кметове.

Заседанието приключи в 17.25 часа.

Протоколчик: Председател:

Ирена Николова Момчил Петров

Секретар:

Силвия Каменова